1.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน 2.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ 3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด 4 ช่องคลอดแสบและคันจากความแห้ง แต่มักเกิดในหญิงวัยทอง สาเหตุของช่องคลอดอักเสบอาจเกิดจากโรคติดต่อทางเพศสัมพันธ์ได้เช่นกัน การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ สังเกตอาการถ้าแสบคันช่องคลอดมาก ตกขาวมีเลือดปนหรือมีสีผิดไปจากปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ !!!! คือมีอาการข้างต้นแบบเนื้อหาข้างบน สามารถซื้อยาร้านขายยามาทานได้หรือต้องพบแพทย์อย่างเดียวคะ
สวัสดีค่ะ อาการปวดในช่องคลอดนั้น มีได้หลายสาเหตุดังที่อาจจะเคยอ่านจากกระทู้อื่นๆมาดังแนบซึ่งการรักษาจะต้องรักษาตามสาเหตุที่แน่ชัด และหลังรักษาควรได้รับการติดตามและดูแลโดยแพทย์ ดังนั้นถ้ามีอาการปวดในช่องคลอดชัดเจน ไม่ว่าจะมีสารคัดหลั่งหรือตกขาวที่ผิดปกติออกมาหรือไม่ ควรไปพบแพทย์เพื่อตรวจเพิ่มเติมให้ได้การวินิจฉัยที่แน่ชัดขึ้นก่อน ยังไม่แนะนำให้ซื้อยาใดๆมาใช้เอง เพราะหากเป็นการติดเชื้อ แต่ได้ยาไม่ตรงโรค หรือใช้ยาไม่ถูกต้อง ไม่ครบ อาจจะทำให้เชื้อดื้อยาและรักษายากยิ่งกว่าเดิมได้ค่ะ